rlitschk/wikidir huggingface dataset:
Joseph „Joe“ Brown, CBE (* 26. September 1930 in Manchester; † 15. April 2020 in Llanberis) weer en britisch Bargstieger. He hett över 100 Eerstbegahn schafft un mehr as 600 Klauterrouten in Europa, Afrika, Alaska, Süüdamerika un Asien inricht. Van 1951 bit 1955 bill he mit Don Whillans en spoodoriek Seilschap, de tallriek swoor Routen un Eerstbestiegen in dat Vereente Königriek gelungen, besünners in Snowdonia un in‘n Peak-District. In‘n Sömmer 1954 gelung ehr in Frankriek mit de „Engländerführe“ de hüüd bekannteste Anstieg dör de Westwand vun den Aiguille de Blaitière (3.522 Meter) un de Dartbestiegen vun den Petit Dru (3.733 Meter), bi de sück dat um de eerste britisch Bestiegen un de bit dorhen flinkste hanneln dee. Weltwiet Upmarksomkeit kreeg he mit de Eerstbestiegen vun den Kangchendzönga (8.586 Meter) in‘n Himalaya an‘n 25. Mai 1955 mit George Band. Dat weer dat eerst Mal, dat en britisch Seilschap en 8000er bestiegen dee. Eerst 1977 hett en indisch Expeditschoon den Barg weer besteegen. In‘n Sömmer 1956 gelung Brown todem mit Tom Patey, John Hartog un Ian McNaught-Davis de Eerstbestiegen vun den Muztagh Tower (7.273 Meter) in‘n Karakorum. In‘n Juli 1976 nehm he an de Eerstbestiegen vun den Trango Tower (6.521 Meter) in
En Waterstraat is en uttekent Rebeet op dat Water, wo en Schipp fohrn kann. Vun Natur ut sünd dat Delen vun de Solten See, en Stroom oder en See in dat Binnenland. En Waterstraat, de de Minsch maakt hett, heet Kanal. En Waterstraat mutt nich jümmers to befohrn sien, ok en Priel kann en Waterstraat sien, to’n Bispeel de Hobenpriel vun Frieborg an de Elv. Dat ward ünnerscheden blangen Seeschippfohrtsstraten, to’n Bispeel de ünnere Elv oder Fohrwater in de Oostsee, Binnenschippfohrtsstraten. För de Fohrt op en Waterstraat gifft dat wisse Regelns, to’n Bispeel ut de Waterstratenordnung; in Düütschland is dat de Seeschippfohrtsstraten-Ordnung för de Seeschippfohrtsstraten un för de Binnenschippfohrtsstraten is dat de Binnenschippfohrtsordnung.
Disse Artikel is man blots en Stubben. Du kannst Wikipedia helpen un em verbetern. De Sueskanaol is enen künstlicken Waterwäg in Egüpten. De Kanaol is 193,3 km lang un vöbint de Stad Port Said an dat Middelmeer met Sues an de Raude Se. He is enen van de bedüdste Waterstraoten up de Wiält. So möt de Schippe nich mäer üm Afrika harüm föern. De Wäg tüsken Europa un Indien wät so 7.000 Kilometers of drai Wiärken küörter. 11 bes 16 Stunnen duert ene Faort düör dän Kanaol. In’t Jaor 1859 fongen de Arbaiden an dän Kanaol an. Mäer äs ene Miljaunen Lüde häbt an dän Bau arbaidet. Se wiët nich wu viële Arbaiders bi dän Bau stuorwen sint. An dän 17. Niëwelmaonddag 1869 wüör he frigiëwen. 18.000 Schippe sint 2019 düör dän Kanaol föert. He häw kine Slusen, wieldat de twe Sees like haug sint. Twe Brüggen un enen Tunnel krüset dän Kanaol. He is 24 Meters daip un an de smaolste Stiär is he 195 Meters breed. Eine 7000-Kilometer-Abkürzung durch die Wüste. In: wiwo.de. 17. November 2019, afropen an’n 29. März 2021. Karl W. P. Beyer: Sueskanal. In: kreuzfahrt-praxis.de. Afropen an’n 30. März 2021. Suez Canal. Mehr Biller, Videos
De Deutsche Bundestag (Op platt, düütschen Bundsdag) is dat Parlament un daarmit da Orgaan der Bundsrepublik Düütschland mit Sitz in Berlin. De Bundestag word in de politischen System van Düütschland as alleenig Verfaatungssorgaan van de Bund, dat alleen van de Volk wählt word. Een Legislaturperiode van de Bundestag düret veer Johren. De Mitglieder vun de Bundestag könen sük to Frakschoon ok Gruppen tohoopsluten un geneten dormit een besünners Verfahrens- un Organisatschoonstatus.
Buine is een kreisangehörig Stadt in Noordrhein-Westfalen rund 20 km noordelk van Builefeld. Mit 45,187 Inwahners (Stand 31. Dezember 2019) is se de tweetgröttste Stadt in de oostwestfäälschen Kreis Hiarwede (Regerungsbezirk Deppelt). Hör Förm is dat Ergebnis de Kommunalreform van 1969. Buine wurr först 853 as „Buginithi“ beschreven. Daar de Oort ma Zentrum de europäisch Zigarrenindustrie worr, nömmt man Buine noch vandaag 'die Zigarrenstadt'. Buine besteiht ut de Karnstadt Buine-Middte, un elv Ortsdelen, de bit to de Gebietsreform an'n 31. Dezember 1968 egen Gemenen bzw. Gemenendelen vun de to de Tied oplööst Amten Ennigloh, Kirchlengern und Hiarwede-Hiddenhussen weern. De Ortsdeel Buine-Middte as Zentrum de Stadt, sowie de Siedlungsswoorpunkten van de Ortsdelen Nianchel, Sproage, Südliernen, Bustui, Hunnebreok un Hüffen sünd vandaag grootendeels tosamen wassde, un stellen tosamen den Hööftdeel van de Stadt Buine. De Ortsdelen Holsen un Oahle, in'n Westen van de Stadt gelegen, sünd ok tosamen wassde, stellen aver wo de Ortsdelen Mupp'm, Dünne un Wiarben wiederhen egen Siedlungskarns buten de Hööftdeel van de Stadt. Die Bebauung van Buine geiht daaröver herut deelwies lopend in de Navergemenen Kirchlengern un Hiddenhussen över. In de Norden grenzt Buine an de Gemeen Hüllhorst in de Naverkreis Minnen-Lübbke. De Oostgrenze deel sük de Stadt
Rezo ([ˈɹiːzo], * 14. August 1992 in Wupperdaal) is een düütschen Influencer, Musiker, Ünnernehmer un Ünnerhollungskünstler. He kreeg dör politisk Üterns de Upmarken van een groot Grupp van Minsken. Neben sien YouTube un sien ünnernehmerisch Warken, schrifft he een egen Kolumn bi Zeit Online'. Schoons Rezo sük sülvst as Ünnerholler beschrifft, wurr heel faken vunwegen sien politisk Menens opentlik upgrepen. Sien Video 'Die Zerstörung der CDU', in dat he vör de Europawahl 2019 de CDU (un CSU) heel besünners för hör Klimapolitik kritiseerde, sörgde för een groot politisk Debatt un Utspraak. De Utgang van de Wahl un de Entschedens van vööl Jungwählers tegen de Unionsparteen wurr mit dat Video in Verbinnen broch, waarför de Begreep „Rezo-Effekt“ entstunn. Rezo kritiseerde ok dat Verhollen vun verenkelten Politiker un dat van de Press im Betoog op de Corona-Pandemie un de 'Querdenken'-Grupp, un de Reakschoonen van staatsch Institutionen (as Polizei) op de Protesten tegen de Schuulregeln wegen de Corona-Pandemie. Rezo nöömt sien recht Naam neet in de Apenlichkeit. He gifft Wupperdaal as sien Buurssort un den 14. August as Buursdag an. 2018 nahm Rezo op een Apenmaken vun Dokumenten op de düütschen Wikipedia Betreck, in de dat Buursjoohr 1992 angeev wurr, wat he later
Ravensburg ([[ˈʁaːvn̩sbʊʁk]] oder [[ˈʁaːfn̩sbʊʁk]]) is en Mittelstadt as ok Kreisstadt un gröttste Stadt van den Landkreis mit den glieker Naam in dat südlichen Böverschwaben. De ehmalige Free Rieksstadt liggt in dat Schussendaal nich wiet van den Bodensee un wurr wegen hör tallriek, goot erhollen middelöllerich Toorns fröher ok as „dat schwäbische Nürnbarg“ betekent. Siet den 1. April 1956 is Ravensburg Groot Kreisstadt. De Stadt hett 50.897 Inwahner (Stand: 31. Dezember 2019) up en Flach van 92,05 km². Wu de Naam entstahn is, weet man nich nipp un nau, hett aber mit de dor vörhannen Veitsburg to doon. De Naam van de Stadt hett sück in den Loop van de Geschichte van Ravenspurch in dat Johr 1088 över Ravensberc (1231) un Ravensburg (1323) to de hüüdige Form ännert. Hermann Anton Bentele (1923-2014), Grafiker, Designer, Breefmarkenkünstler un Hoochschoollehrer Ravensburg. Mehr Biller, Videos oder Audiodateien to’t Thema gifft dat bi Wikimedia Commons.
Oskar Schindler (* 28. April 1908 in Zwittau, Mähren, Österriek-Ungarn; † 9. Oktober 1974 in Hilmessen, Düütschland) worr een düütschmährisch Ünnernehmer, de unner de Tweten Weltkrieg gemeensam mit sien Frau Emilie ungefähr 1200 bi hem angestellte jöödsk Zwangsarbeiders vör de Vermordung in den Vernelungslagers de Natschonalsozialisten bewahrde. Posthum, 1993, ehrde de staatlich israelisk Holocaust-Gedenkstee Yad Vashem Schindler för de Redden van de Zwangsarbeiders dör de Nömung to de Gerechten mank de Völker. „Well man een eenzig Leven reddt, rettet die ganze Welt“ – disse ut de tokomen stammende Spröök is in de Ring eingraviert, den de van ihem reddde Juden Oskar Schindler as Geschenk övergaff. Ut schier Tanngold maakde, woor de Ring an'n Kriegsend dat Eenzig, wat se harr, um Schindler to danken. 1967 Martin Buber Freepries. 1968 Päpstlich Silvesterörden dör Paul VI. 2000 Nöömgever för den Asteroid (11572) Schindler De Bundsrepubliek Düütschland ehrt Oskar Schindler 2008 ut Oorsaak van sien 100. Buurdags mit de Herutgeev van een 145-Cent-Sünnerbreefmark. In Augsburg, Frankfort an’n Main, Stuttgart, Hilmessen, Köln, Nürnberg un Sendenhorst wurr Straten na hem nöömde. Een School in Hilmessen draggt sien Nööm. Oskar Schindler. Mehr Biller, Videos oder Audiodateien to’t Thema gifft dat bi Wikimedia Commons. Biografie bi dat Projekt
Adalbert Tiegelkamp (* 4. April 1938; † 3. Februar 2009 in Veern) weer en düütsch Schauspeler. He hett in Films as Hamburg Transit (1970), den Tatortfolgen Nachtfrost (1974) un Voll auf Hass (1987) Tegtmeier (1984) mitwarkt. 1984/85 speel he in Zielscheiben un 1987/88 in Der Einbruch mit. Buterdem weer he in een Folg vun Kümo Henriette mit. Adalbert Tiegelkamp in de Internet Movie Database (engelsch) Filme mit Adalbert Tiegelkamp. Afropen an’n 5. Mai 2018 (de-DE). Adalbert Tiegelkamp | filmportal.de. Afropen an’n 5. Mai 2018. imfernsehen GmbH & Co. KG: Serien von und mit Adalbert Tiegelkamp. Afropen an’n 5. Mai 2018 (de-DE). Normdaten: GND: 1061310825 (OGND, AKS) | VIAF: 311610000 | Wikipedia-Personensöök
Wikinger (ok Normannen, Waräger oder Rus) weern Seefohrers un Kreegslüüd ut Skandinavien, de twüschen 517 un 1066 sünnerlich de Küsten un Inseln vun Europa överfallen un deelwies ok koloniseert harrn. Se sünd faken ok de Strööm ropfohrt, to’n Bispeel na Paris un Hamborg. Besünners de Sweden sünd över de Strööm ok deep na Russland rin, dorvun hett Russland ok sien Naam. Över See sünd se bit Sizilien un Gröönland un Nordamerika kamen. De Begreep Wikinger kümmt wohrschienlich vun dat ooltnoordisch víkingr, wat Röven un en Röövtog maken heet. Man ok wenn se dormit in Europa besünners beröhmt worrn sünd, sünd se doch de meeste Tiet freedlich anseten ween. De Wikingertiet betekt den laatsten Deel vun de skandinavsche Iesentiet. De germansche Woordstamm vik oder wik bedüüd en Steed, besünners an de See, wo Lüüd waahnt, un ok en Bucht. Hüüt noch wiest mennig Oort dat in sien Naam op, to’n Bispeel Reykjavík op Iesland Bockholmwik in Angeln Wyk op Föhr Sleswig Sandwich un Harwich in England Pötenitzer Wiek, en Deel vun de lübschen Bucht Narvik De Wikinger hebbt ok Bedüden för den Hannel hatt. Haithabu an de Slie (bi Sleswig) weer een vun de gröttsten Hannelssteden in dat Middelöller. Dor kemen
Claus Seibel (* 16. September 1936 in Gießen; † 1. März 2022) weer en düütsch Feernsehjournalist. Claus Seibel hett Germanistik un Geschichte in Marburg as ok Publizistik un Theaterwetenschopen in Berlin studeert. Nah en Volontariat bi’d Hessisch Rundfunk weer he bi de Frankforter Sender van 1963 bit 1970 Baas vun’n Deenst van de Höörfunknahrichten un wurr 1970 Sennlieder. 1971 is he do’n ZDF wesselt, wor he van 1971 bit to sien Rohstand 2002 de heute-Nahrichten modereert hett. Af un an övernimmt he noch Verdredensarbeit in de Präsentatschoon van de heute-Nahrichten. 1988 hett he de Pries Krawattenmann vun’t Johr kregen. Er sprach 30 Jahre lang die „heute“-Nachrichten: Claus Seibel ist gestorben. Afropen an’n 2. März 2022 (de-DE).
De Chevrolet Kingswood Estate weer en Kombi, den Chevrolet van 1969 bit 1972 baut hett. Vun dat eenfachere Modell Kingswood hett he sück dör sien Holtimitat an de Fohrtüüchsieden un de Hecktdöör, ebenso as en beten luxuriösere Binnenutstattung ünnerscheeden. Bi en lütt Tall vun 1969er-Modelle geev dat up Wunsch afdeckt Vörderlampen. De Wagen footen up de GM-B Plattform un dat geev de blots mit V8-Motoren. Hör Limousinen-Pendant weer de Caprice, un af 1973 hett dat Modell ok Chevrolet Caprice Estate heeten. Dat weer dormals dat Spitzenmodell in de Kombi-Palette vun Chevrolet. In de Modelljohren 1969 un 1970 weer de Kingswood Estate – as all groot Kombis vun Chevrolet – mit en Heckdöör utstatt, de wahlwiest o de Siet oder nah ünnern apen maakt wurrn kunn. Dorto wurr de Heckschiev versenkt. Wurr de Döör sietwärts apen maakt, weer de Heckstöötfänger mit en Utspooren versehn, um den Passagieren vun de dart Sittbank dat Instiegen un dat Belaaden vun den up Wunsch anbaut Daakgepäckdräger lichter to maaken. Wurr de Döör nah ünner apen maakt, weer in disse Utspooren de Beslag, de bi dat sietlich Apenmaaken entriegelt wurr un dordör den Träe free geev. Chevrolet Kingswood Estate. Mehr Biller, Videos oder Audiodateien to’t Thema
Petr Kostenko (russisch: Пётр Евгеньевич Костенко}}; * 16. Februar 1976 in Qostanai) is en kasachisch Schachspeler un -trainer. He weer bit jetzt veer Mal kasachisch Eenzelmeester in’n Schach: 1998, 2000, 2002 (punktgliek mit Pawel Kozur aber nah Playoff) un 2016. He hett för Kasachstan an söben Schacholympiaden deelnommen: 1998 bit 2002 as ok 2012 un 2018, dorbi hett he bi de Schacholympiade 1998 in Elista an dat eerst Reservebrett de individuelle Sülvermedaille wunnen. Buterdem hett he dreemal an de asiaatsch Mannschapsmeesterschapen (2003, 2014 un 2016) un eennmal an de Mannschapsweltmeesterschap (1997) deelnommen. 1999 wurr he to’n Internatschonalen Meester nömmt un 2006 wurr hüm vun de FIDE de Grootmeestertitel tospraaken. Sien bither hööchste Elo-Tall weer 2531, de he in’n April 2007 recken dee. FIDE-Koort [www.olimpbase.org/players/1lhtnbre.html Indrag up Olimpbase.org (engelsch)] Indrag bi chessgames.com (engelsch) Partien vun hüm up chesstempo.com (engelsch)
De Tweeling (op Platt so veel as „De Tweeschen“; dt. Titel: Die Zwillinge) is de Titel vun en nedderlännsch Speelfilm un de Verfilmen vun den Roman mit den lieken Naam vun Tessa de Loo. Dorin geiht dat üm twee Froen, Tweeschen, de as Kinner uteneen brocht warrt, de sik in en belgschen Kuroort wedderdrapen doot un sik to’n drütten un letzten mol mit jemehr Vergangenheit uteneen sett. De Hööftrullen weern mit Nadja Uhl un Thekla Reuten besett. In Düütschland keem de Film an’n 7. Oktober 2004 in de Kinos. Kort nadem jemehr Vadder dood blifft, warrt de jungen Tweeschen Lotte un Anna op greesige Oort vunenanner trennt. Lotte, de de Tuberkoloos hett, kummt na Verwandte in de Nedderlannen, wo se ünner gote Ümstännen un best ümsorgt opwassen deit. Anna, de gesund is, warrt vun de düütschen Verwandten ut Bamberg mitnahmen, wo se sik op jemehrn Buernhoff Dag un Nach schinnen mutt. Un na School dröff so ok nich, wiel se sonst nich noog arbeiden deit. As Anna een Dag mit en jungen SA-Mann anbannelt, krigg se vun ehrn Onkel Heinrich, de wat gegen Nazis hett, en greesig Dracht Slääg un warrt dorbi meist doodslahn. Se warrt dorophen wegbrocht un versöcht
Tigran Wartani Petrosjan (armenisch: Տիգրան Վարդանի Պետրոսյան, russisch: Тигран Вартанович Петросян, engelsch Transkriptschon Petrosian ok: Tigran Wartanowitsch Petrosjan; 17. Juni 1929 in Tiflis; † 13. August 1984 in Moskau) weer en sowjeetsch Schach-Grootmeester vun armeensch Herkunft un van 1963 bit 1969 de negente Schachweltmeester. Petrosjan wunn gegen Michail Moissejewitsch Botwinnik bi de Schachweltmeesterschap 1963. Bi de Schachweltmeesterschap 1966 hett Petrosjan sien Titel gegen Boris Spasski verteidigt, verlor aber den Titel an hüm bi de Schachweltmeesterschap 1969. Wegen sien defensivbetont Speel un sien minn Antall an Nedderlagen in sien best Johren wurr he de „iesern Tigran“ nöömt. De Vader vun Tigran Petrosjan weer Huusmeester in dat Offiziersheim vun Tiflis. Hier hett Tigran Petrosjan den Suldaten bi dat Schachspeln tokeeken, mit 12 Johren hett he dat Speel sülvst lehrt. En vun sien eerst Schachböker weer Die Praxis meines Systems vun Aaron Nimzowitsch, dat sien Stil präägt hatt. Bald wurr he vun den Schachtrainer Artschil Ebralidse opdeckt un betrüet. Petrosjan sien Moder is in’n Winter 1942 storven, dör den Dood vun sien 70-johrigen Vader 1945 wurr de 15-johrige Petrosjan Vullwaise. Wiels den Tweeten Weltkrieg hett sück Petrosjan en swoor Middelohrentzündung totrucken, dör de he up een Ohr doof wurr. Bi sien eerst Upträe
De Tweeling betekent De Tweeling, nedderlännschen Roman vun Tessa de Loo, De Tweeling, Verfilmen dorvun. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Lounsbery is de Familiennaam von John Lounsbery (1911–1976), US-amerikaanschen Animator, Richard Lounsbery (1882–1967), US-amerikaanschen Geschäftsmann, William Lounsbery (1831–1905), US-amerikaanschen Politiker. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Disse Artikel is man blots en Stubben. Du kannst Wikipedia helpen un em verbetern. De Amazonas is ’nen Stroom in’n süüdamerikansken Nuorden. De Welle lig in de Anden un he flait in’n Atlantik. He is mäer äs 6.400 km lang. Nao dän Nil is he de tweddelängste Flötte up de Äer. Wecke Lüde sägt aower dat de Amazonas länger is äs de Nil. Nao üör is he bes to 6.992 km lang. Bes to 300 Miljaunen Litter Water jerre Sekunne flait bi Haugwater in’n Atlantik. Daomet is he de Flötte düör de dat miärste Water flait. De Amazonas flait düör Peru und Brasilgen un is ene Grensflötte tüsken Peru und Kolumbien. De Afsnid van de peruanske Grense bes to’n Rio Negro wät in Brasilgen Rio Solimões näömet. Et giw nich ene Brüg, de üöwer dän Amazonas gait. De grötste Stad an dän Amazonas is Macapá. Et lig bi de Münnung un häw bolle 400.000 Inwuëners. De Stad Manaus lig an dän Rio Negro, 12 km vüördat he in dän Amazonas münnet. De Amazonasmünnung is üöwer 100 km breed. Dat Söötwater kaas nao 250 km wied in dän Atlantik finnen. Dän Uramazonas gaw et aal up dän ollen Grautäerdeel Gondwana. Daomaols
Een Artikel is ümmer bi een Substantiv to finnen. Dat gifft verscheeden Orten vun Artikels. Nich jede Spraak bruukt Artikels. Latiensch hett dor Endungen för bruukt: lingua (de oder en Spraak) – linguae (Spraken oder de Spraken). Disse Ort vun Artikels warrt ümmer denn bruukt, wenn de Gegenstand vun den dee Red is, bekannt is un/oder wat Konkretes meent: Kennst du dat Auto? In’t Plattdüütsche gifft dat twee bestimmte Artikels: de (oder dei) un dat. de warrt för maskuline un feminine Substantive bruukt un för de Mehrtall vun alle grammatischen Geschlechter. dat beteekent denn dat Neutrum. In’t Hochdüütsche gifft dat vör alle dree Geschlechter verscheeden Artikels: der – Maskulinum die – Femininum das – Neutrum Dee Mehrtall warrt mit die utdrückt. Dat Engelsche hett bloß een Artikel för alls: the. In’t Französch gifft dat bloß Maskulinum un Femininum, dor sünd de Artikels denn le (Maskulinum) un la (Feminum), les warrt för de Mehrtall bruukt. Denn gifft dat ook Spraken wo denn staats so een Artikel wat hinnen an dat Substantiv anbackt warrt, so as in’t Schwedische. So warrt denn ut skola (School) skolan (de School) un skolorna (de Schoolen). De bestimmte Artikel hett sick in’t Düütsche ut dat Demonstrativpronomen entwickelt.
Artikel betekent Artikel, en Woortoort, de jümmer in Verbinnen mit en Nomen vörkummt, Artikel, en sünnere Saak, de in en Laden oder Koophuus köfft warrn kann, Artikel, en Text in’n Journalismus, Fackartikel, en sünnern Utdruck för en wetenschopplich Publikatschoon, Gesettensartikel, en Eenheit bi de Indeelen vun Gesetten. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Golden Globe Awards sünd en Koppel vun Filmpriesen, de jed’ Johr för Kinofilmen un Feernsehserien vergeven warrt. De Golden Globe-Verlehen gifft dat siet 1944. Se warrt vun de Hollywood Foreign Press Association utricht un organiseert. Över de Vergaav warrt vun ungefähr 100 internatschonale Journalisten bestimmt, de in Hollywood arbeiden doot. In de eersten Johren weer blots Kinoprodukschonen uttekent, man mit de Johren hebbt sik de Verantwoortlichen dacht, dat dat Feernsehn jümmer mehr an Bedüden winnt un bi de Kiekers düchtig populär warrn de. 1956 hett man dorophen beslaten, ok Feernsehfilmen uttoteken. De Golden Globe gellt in de amerikanschen Filmindustrie as de jeweils tweetbedüdenste Filmpries in de beiden Twiegen, glieks na den Oscar för den Kinosekter un den Emmy in’t Rebeet Feernsehn. De Verlehen warrt in’n Rahmen vun en Galadinner dörföhrt, wo jeder inladt warrt, de in Hollywood beropen is un en groten Namen hett. De Afstimmen för de Oscars fangt faken blots en poor Daag later an. De Bedeligten hapt dorüm fakenmols, dat jem en goot Afsnieden bi de Golden Globe-Verlehen ok bi de Vergaav vun de Oscars to Spood verhelpen deit. De Golden Globes sünd ünnerdeelt in den Twieg Film un den Twieg Feernsehn. Op beid Rebeden gifft
En Chloroplast höört to de Plastiden un is en Deel vun de Zell vun de grönen Planten. Dat is en Organell, de de Photosynthees maakt. In de Chloroplasten binnen is de gröne Farv, de Chlorophyll nöömt warrt. Chloroplasten hebbt jemehr eegen DNA. Dat ward so verkloort: Bevör dat Zellen vun de Eukaryonten geev as hüüt, sünd mol Bakterien, de ok Photosynthees maken köönt, in en gröttere Zell rinwannert. De hebbt sik dat dor kommodig maakt un an de gröttere Zell Zucker afgeven. So to seggen as Symbionten in de Zell, wat ok de Endosymbiontenhypothees heet.
Evangelista Torricelli (* 15. Oktober 1608 in Mondigliano, nah anner Quellen in Faenza; † 25. Oktober 1647 in Florenz) weer en italiensch Physiker un Schöler van Galileo Galilei un Nahfolger as Mathematiker van de Grootherzog vun Toskana. Torricelli stamm ut ganz eenfach Verhältnissen. He hett sück mit Fraagen van de Luftdruck befaat un hett 1641 dat Barometer utfunnen. Dordör hett he faststellt, dat de Luftdruck ünnerschedlich Schwankungen hett. Na em is de ole Druckeenheit Torr nöömt. He hett ok bannig good Wietkiekers fabrizeert. Indrag in den Katalog van de DNB
Celsius betekent Grad Celsius, Eenheit för de Temperatur, Celsius, Workstation-Reeg vun Fujitsu Siemens Computers. Celsius is de Familiennaam von Anders Celsius (1701–1744), sweedsch Naturforscher, Magnus Celsius (1621–1679), sweedschen Astronoom un Mathematiker, Olof Celsius de Öllere (1670–1756), sweedsch Botaniker, Sprakenforscher, Runenforscher un Preester, Olof Celsius de Jüngere (1716–1794), sweedschen lutherschen Geistlichen un Historiker. Kiek ok bi: Celsus. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Grad Celsius (m (Fachspraak, ok n (Ümgangsspraak)) is en afleddt physikaalsch Maateenheit ut dat SI-System. In’n europäschen Ruum is dat Grad Celsius de begäng Maateenheit för de Temperatur. Dat Eenheitenteken is °C, as Formelteken warrt normalerwies de greeksch Bookstaav theta ϑ {\displaystyle \vartheta } (ok in de Form θ), mitünner ok dat t, bruukt. Af un to kann man in de Literatur ok dat T as Formelteken finnen, wat aver an sik verkehrt is, wiel dormit de Aflsuut Temperatur betekent warrt, de nich in Grad Celsius, man in Kelvin meten warrt. De Celsius-Skala is 1742 dör den sweedschen Astronomen un Naturforscher Anders Celsius inföhrt worrn, na denn de Eenheit in’n Johr 1948 nöömt worrn is. As Betogspunkten bruukt de Celsius-Skala de Temperaturen vun den Klaam- un den Kaakpunkt vun’t Water bi Normaldruck, d. h. bi en Luftdruck vun 1013,25 hPa. Dat Rebeet vun de Skala, wat dortwüschen liggt un mit en Quecksülverthermometer meten weer, is en Hunnert lieke Afsnitt ünnerdeelt, de as „Grad“ (vun’t lat.: gradus: Schritt) betekent warrt. Disse Indeelen hett to de historschen Beteken „Skala vun’t hunnertdeelig Thermometer“ föhrt. Anders Celsius sülvst hett dat toeerst anners rüm maakt: He nöömt den Klaampunkt mit 100 °C un de